钦定古今图书集成/明伦汇编/氏族典/第344卷 > 《廖用贤尚友录》 > 周燮
## 钦定古今图书集成/明伦汇编/氏族典/第344卷 > 《廖用贤尚友录》 > 周燮

按《后汉书周燮传》：“燮字彦祖，汝南安城人，法曹掾燕
之后也。燮生而丑状骇人，始在髫鬌而知廉让。十岁
就学，能通《诗》《论》。及长，专精《礼》《易》，不读非圣之书。举孝
廉、贤良方正，特征，皆以疾辞。延光二年，安帝以元𫄸
羔币聘燮，因自载到颍川阳城，遣生送敬，遂辞疾而
归。年七十馀终。”